ביבוי הלוי

רב ביבוי (ביבי) הלוי היה גאון ישיבת סורא בשנים 777–788.

חייו
בנו של רב אבא (או רבא) מנהר פקוד. עלה על כס הגאונות בשנת 777. בסביבות שנת 785 תיקן, יחד עם עמיתיו מישיבת פומבדיתא, רב הונא מר הלוי ורב מנשה, ששעבוד נכסים יחול גם על מיטלטלין. תקנה זו משקפת את המצב הכלכלי החדש של יהודי בבל, שבו החקלאות כבר לא תפסה מקום עיקרי ורוב האנשים לא החזיקו קרקעות רבות.

יש המייחסים לו את ספר "בשר על גבי גחלים", אך הדעה הרווחת שוללת זיהוי זה.

לאחר פטירתו ב-788 התמנה רב הילאי בן מרי.

לקריאה נוספת
 רב שרירא גאון, אגרת רב שרירא גאון, חלק ה פרק ג.

הערות שוליים

קטגוריה:גאוני סורא
קטגוריה:יהודי בבל במאה ה-8
קטגוריה:נפטרים ב-788